CELEX: 32019D1713
Language: bg
Date: 2019-10-09 00:00:00
Title: Решение за изпълнение (ЕС) 2019/1713 на Комисията от 9 октомври 2019 година за определяне на формàта на информацията, предоставяна от държавите членки за целите на докладването относно прилагането на Директива (ЕС) 2015/2193 на Европейския парламент и на Съвета (нотифицирано под номер С(2019) 7133) (текст от значение за ЕИП)

11.10.2019   
               
               
                  BG
               
               
                  Официален вестник на Европейския съюз
               
               
                  L 260/65
               
            
         РЕШЕНИЕ ЗА ИЗПЪЛНЕНИЕ (ЕС) 2019/1713 НА КОМИСИЯТА
         от 9 октомври 2019 година
         за определяне на формàта на информацията, предоставяна от държавите членки за целите на докладването относно прилагането на Директива (ЕС) 2015/2193 на Европейския парламент и на Съвета
         (нотифицирано под номер С(2019) 7133)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2015/2193 на Европейския парламент и на Съвета от 25 ноември 2015 г. за ограничаване на емисиите във въздуха на определени замърсители, изпускани от средни горивни инсталации (1), и по-специално член 11, параграф 2 от нея
         като има предвид, че:
         
                     (1)
                  
                  
                     Съгласно член 11, параграф 2 от Директива (ЕС) 2015/2193 от държавите членки се изисква до 1 януари 2021 г. да представят на Комисията доклади, съдържащи приблизителна оценка на годишните емисии на въглероден оксид (CO) от средните горивни инсталации.
                  
               
                     (2)
                  
                  
                     В съответствие с член 11, параграф 3, първа алинея от Директива (ЕС) 2015/2193 Комисията следва да предостави на разположение на държавите членки инструмент за докладване по електронен път.
                  
               
                     (3)
                  
                  
                     В съответствие с член 11, параграф 3, втора алинея от Директива (ЕС) 2015/2193 Комисията определя техническите формати за докладване с оглед на опростяване и оптимизиране на задълженията за докладване на държавите членки.
                  
               
                     (4)
                  
                  
                     Мерките, предвидени в настоящото решение, са в съответствие със становището на комитета, създаден по силата на член 75, параграф 1 от Директива 2010/75/ЕС на Европейския парламент и на Съвета (2) и посочен в член 15 от Директива (ЕС) 2015/2193,
                  
               ПРИЕ НАСТОЯЩОТО РЕШЕНИЕ:
         
            Член 1
            При представянето на Комисията на доклади, съдържащи приблизителна оценка на общите годишни емисии на въглероден оксид (CO) в съответствие с член 11, параграф 2 от Директива (ЕС) 2015/2193, държавите членки трябва да използват въпросника, определен в приложението към настоящото решение.
            При докладване на информацията, определена в приложението към настоящото решение, държавите членки трябва да използват инструмента за докладване по електронен път, предоставен от Комисията в съответствие с член 11, параграф 3, първа алинея от Директива (ЕС) 2015/2193.
         
         
            Член 2
            Освен ако в приложението към настоящото решение е посочено друго, определената в същото приложение информация се представя за първи път за година на докладване 2019.
            Информацията, определена в приложението към настоящото решение, се представя не по-късно от 1 януари 2021 г.
         
         
            Адресати на настоящото решение са държавите членки.
            Съставено в Брюксел на 9 октомври 2019 година.
            
               
                  За Комисията
               
               Karmenu VELLA
               
                  Член на Комисията
               
            
         
         
            (1)  ОВ L 313, 28.11.2015 г., стр. 1.
         
            (2)  Директива 2010/75/ЕС на Европейския парламент и на Съвета от 24 ноември 2010 година относно емисиите от промишлеността (комплексно предотвратяване и контрол на замърсяването) (ОВ L 334, 17.12.2010 г., стр. 17).
      
      
         
            ПРИЛОЖЕНИЕ
            
               Информация относно средните горивни инсталации, обхванати от Директива (ЕС) 2015/2193
            
            
               Забележка: Задължението за представяне на информация в срок до януари 2021 г. предхожда по хронологичност необходимостта от издаване на разрешения или регистриране на вече съществуващи средни горивни инсталации. С оглед на това при изготвянето на докладите си държавите членки следва да разчитат на данните, с които разполагат към момента. В случаите, когато няма налични данни, докладите трябва да се изготвят въз основа на най-добрата приблизителна оценка на съответната държава. Поради тези причини се прави разграничение между нови и съществуващи инсталации, както и между инсталации над и под 20 MWth.
            
               Част 1
            
            
               Категории инсталации
            
            В таблицата по-долу са посочени категориите инсталации, които трябва да се използват при представяне на информацията, изисквана съгласно части 2 и 3 (1).
            
                        1.1. Нови или съществуващи
                     
                     
                        Съгласно определенията в член 3, точки 6 и 7 от Директива (ЕС) 2015/2193
                     
                  
                        1.2. Капацитет (номинална входяща топлинна мощност) 1
                        
                     
                     
                        
                                    —
                                 
                                 
                                    равен или по-голям от 1 MWth и по-малък или равен на 5 MWth
                                 
                              
                                    —
                                 
                                 
                                    по-голям от 5 MWth и по-малък или равен на 20 MWth
                                 
                              
                                    —
                                 
                                 
                                    по-голям от 20 MWth
                                 
                              
                  
                        1.3. Вид инсталации
                     
                     
                        
                                    —
                                 
                                 
                                    различни от двигатели и газови турбини
                                 
                              
                                    —
                                 
                                 
                                    двигатели
                                 
                              
                                    —
                                 
                                 
                                    газови турбини
                                 
                              
                  
                        1.4. Вид гориво
                     
                     
                        
                                    —
                                 
                                 
                                    твърда биомаса
                                 
                              
                                    —
                                 
                                 
                                    други твърди горива
                                 
                              
                                    —
                                 
                                 
                                    газьол
                                 
                              
                                    —
                                 
                                 
                                    течни горива, различни от газьол
                                 
                              
                                    —
                                 
                                 
                                    природен газ
                                 
                              
                                    —
                                 
                                 
                                    газообразни горива, различни от природен газ
                                 
                              
                                    —
                                 
                                 
                                    смесено гориво
                                 
                              
                  
               Част 2
            
            
               Метаданни
            
            
                        2.1. Държава
                     
                     
                        Идентификация на държавата, представяща доклада
                     
                  
                        2.2. Компетентен орган
                     
                     
                        Идентификация на компетентния орган, отговорен за доклада (отдел, адрес, телефонен номер и електронна поща)
                     
                  
                        2.3. Брой инсталации
                     
                     
                        Брой инсталации за всяка категория инсталации
                     
                  
                        2.4. Година на докладване
                     
                     
                        Календарната година, за която се отнася докладът 1
                        
                     
                  
               Част 3
            
            
               Емисии, входна енергия и капацитет
            
            
                        3.1. Концентрации на CO
                     
                     
                        Приблизителна оценка на средната концентрация на въглероден оксид, изразена в mg/Nm3, при референтното равнище на кислород, което се използва за изразяване на нормите за допустими емисии на регулирания замърсител и сух въздух за всяка категория инсталации
                     
                  
                        3.2. Емисии на CO
                     
                     
                        Приблизителна оценка на емисиите на въглероден оксид, изпускани от инсталациите за всяка категория инсталации, изразени като общото количество в тонове за календарна година
                     
                  
                        3.3. Входна енергия
                     
                     
                        Приблизителна оценка на използваното от инсталациите годишно общо количество гориво за всяка категория инсталации, изразено в TJ
                     
                  
                        3.4. Общ агрегиран капацитет
                     
                     
                        Приблизителна оценка на общия инсталиран капацитет, изразен като сума от номиналната входяща топлинна мощност на всички инсталации за всяка категория инсталации
                     
                  
               (1)  Примерна категория: нови котли с мощност, по-голяма от 5 MWth и по-малка или равна на 20 MWth, които използват течни горива, различни от газьол.
            
               (2)  1 По отношение на новите средни горивни инсталации може да се използва общата номинална входяща топлинна мощност.
            
               (3)  1 За предпочитане е докладът да се отнася за 2019 г. Ако това не е възможно — за 2018 г.